ՕԵԿ համամասնական ցուցակը ԿԸՀ ներկայացնելուց առաջ զգալի փոփոխությունների է ենթարկվել` կուսակցությունը պառակտումից փրկելու նպատակով: Դժվար չէ նկատել, որ նախնական տարբերակի վերին հորիզոնականներից իջել, և 6-րդ տեղում է հանգրվանել ՕԵԿ փոխնախագահ Մհեր Շահգելդյանը, իսկ Խաչիկ Հարությունյանը 9-րդ հորիզոնականից հասել է 5-րդ: Այսուհանդերձ, այս քաղուժի մամուլի խոսնակ Սուսաննա Աբրահամյանին 36-րդից փոքր-ինչ հուսալի հորիզոնական չի հաջողվել տեղափոխել: Ուստի, ինչպես լրատվամիջոցներն են հաղորդել, նրան ոչինչ չի մնացել, քան նեղացածությունն արտահայտել ՕԵԿ շարքերը և մամլո խոսնակի պաշտոնը լքելով: